Δήμος Ηρωικής Πόλης Νάουσας

Ο Δήμος Ηρωικής Πόλεως Νάουσας είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης από τη συνένωση των τριών προϋπαρχόντων Καποδιστριακών Δήμων Νάουσας, Ανθεμίων και Ειρηνούπολης. Η έκταση του νέου Δήμου είναι 424,91 τ.χλμ. και ο πληθυσμός του 30.054 κάτοικοι σύμφωνα με την απογραφή του 2021 (34.441 κάτοικοι σύμφωνα με την απογραφή του 2001). Έδρα του δήμου είναι η Νάουσα. Ο ιστορικός τίτλος «Ηρωική Πόλις» αποδόθηκε αρχικά με Βασιλικό Διάταγμα για τη συμμετοχή της πόλης στην Ελληνική Επανάσταση του 1821 και αποδόθηκε μετά το Πρόγραμμα Καλλικράτης.

Η περιοχή ήταν γνωστή στην αρχαιότητα ως "Κήποι του Μίδα", όταν ακόμα κατοικούσαν Βρύγες, και διάσημη για τα εξηντάφυλλα αγριοτριαντάφυλλά της.

Δημοτικές ενότητες και οικισμοί

Ο Δήμος Ηρωικής Πόλεως Νάουσας αποτελείται από 3 δημοτικές ενότητες, οι οποίες αντιστοιχούν στους 3 καταργηθέντες δήμους. Κάθε δημοτική ενότητα διαιρείται σε δημοτικές/τοπικές κοινότητες, οι οποίες αντιστοιχούν στα δημοτικά διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

Άλλοι οικισμοί

Οικισμοί του Δήμου που ανήκουν στις δημοτικές ή τοπικές κοινότητες είναι:
 τα Πηγάδια, οικισμός που ανήκει στη δημοτική κοινότητα Ναούσης.
 η Ιερά Μονή Τιμίου Προδρόμου, μονή κοντά στη Νάουσα.

Διατελέσαντες δήμαρχοι

Παραπομπές

Πηγές
Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
ΦΕΚ Α138 της 16/06/2011

 
Νάουσας